Document ID: 31989D0134

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 7ης Φεβρουαρίου 1989
για την έγκριση του προγράμματος που αφορά τον τομέα του βάμβακος στην Ισπανία σύμφωνα με τον κανονισμό (ΕΟΚ) αριθ. 389/82 του Συμβουλίου
(Το κείμενο στην ισπανική γλώσσα είναι το μόνο αυθεντικό)
(89/134/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 389/82 του Συμβουλίου της 15ης Φεβρουαρίου 1982 περί ομάδων παραγωγών και των ενώσων τους στον τομέα του βάμβακος (1), όπως τροποποιήθηκε από τον κανονισμό (ΕΟΚ) αριθ. 3465/87 (2), και ιδίως το άρθρο 8 παράγραφος 1,
Εκτιμώντας:
ότι η ισπανική κυβέρνηση ανακοίνωσε στις 16 Μαΐου 1988 το πρόγραμμα που αφορά τον τομέα του βάμβακος και παρέσχε συμπληρωματικές πληροφορίες στις 15 Νοεμβρίου 1988·
ότι το πρόγραμμα αποσκοπεί στην ανάπτυξη και την ορθολογική οργάνωση της παραγωγής και της διάθεσης στην αγορά του βάμβακος και ότι περιλαμβάνει όλα τα στοιχεία που απαριθμούνται στο άρθρο 6 παράγραφος 2 του κανονισμού (ΕΟΚ) αριθ. 389/82 τα οποία αποδεικνύουν ότι οι στόχοι της κοινής δράσης που αναφέρονται στον τίτλο ΙΙ του εν λόγω κανονισμού δύνανται να επιτευχθούν·
ότι οι προβλέψεις του προγράμματος όσον αφορά τη συνδρομή του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Προσανατολισμού, εξακολουθούν να συμβιβάζονται με το προβλεπόμενο κόστος που αναφέρεται στο άρθρο 10 παράγραφος 3 του κανονισμού (ΕΟΚ) αριθ. 389/82,
ότι, με βάση την πρόοδο που θα επιτευχθεί κατά την εξέλιξη των ενεργειών που προβλέπονται στον τίτλο ΙΙ του κανονισμού (ΕΟΚ) αριθ. 389/82 στα δικαιούχα κράτη μέλη, η Επιτροπή επιφυλάσσεται του δικαιώματός της να αναθεωρήσει στις δημοσιονομικές προβλέψεις του προγράμματος που έχει υποβληθεί από την Ισπανία, εντός του ορίου του προβλεπόμενου κόστους που αναφέρεται στο άρθρο 10 παράγραφος 3 του προαναφερθέντος κανονισμού·
ότι είναι απαραίτητο να καθοριστούν, σε συμφωνία με την Ισπανία, οι λεπτομέρειες όσον αφορά τις πληροφορίες που θα πρέπει να παρέχονται περιοδικά σχετικά με την εφαρμογή του κανονισμού (ΕΟΚ) αριθ. 389/82 και ότι η εν λόγω συμφωνία έχει επιτευχθεί·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το πρόγραμμα που αφορά τον τομέα του βάμβακος και το οποίο ανακοινώθηκε από την ισπανική κυβέρνηση στις 16 Μαΐου 1985, και συμπληρώθηκε στις 15 Νοεμβρίου 1988 σύμφωνα με τον κανονισμό (ΕΟΚ) αριθ. 389/82.
Άρθρο 2
Η ετήσια έκθεση που αναφέρεται στο άρθρο 14 του κανονισμού (ΕΟΚ) αριθ. 389/82 περιλαμβάνει τις ακόλουθες ενδείξεις:
1.2 // 1. // Ομάδες παραγωγών: // // αναγνωρισμένες ομάδες παραγωγών ταξινομημένες ανά επαρχία και κατά μέγεθος: // // - αριθμός αναγνωρίσεων, // // - τόπος εγκατάστασης, // // - αριθμός των ομαδοποιημένων εκμεταλλεύσεων, // // - ανά ομάδα παραγωγών, σχέση μεγέθους, σε εκτάρια, μεταξύ της μεγαλύτερης και της μικρότερης των ομαδοποιημένων εκμεταλλεύσεων, // // - ανά ομάδα παραγωγών, ποσοστό των επιφανειών των εκμεταλλεύσεων που καλλιεργούνται άμεσα από τον κάτοχο, που καλλιεργούνται από τρίτους ή άλλες μορφές εκμετάλλευσης, // // - ενίσχυση κατά τη δημιουργία της εκμετάλλευσης, // // - όγκος της παραγωγής, // // - αριθμός των διαθέσιμων μηχανών συγκομιδής πριν από την αναγνώριση, επιδοτούμενων στα πλαίσια του κανονισμού (ΕΟΚ) αριθ. 389/82 (αριθμός ανά ομάδα, ποσό της επένδυσης), // // - ειδικός εξοπλισμός σε μέσα μεταφοράς, // // - άλλου είδους ειδικός εξοπλισμός που διευκολύνει την εκμηχανισμένη συγκομιδή: σε ψεκαστήρες, κλπ. (αριθμός και ποσό της επένδυσης). // 1.2. // ανάκληση της αναγνώρισης. // 2. // Πληροφορίες που αναφέρονται στο σημείο 1 για τις ενώσεις ομάδων παραγωγών. // 3. // Επιχειρήσεις εκκοκκισμού κατανεμημένες κατά μέγεθος και κατά επαρχία. // 3.1. // Δυνατότητες εκκοκκισμού που χρησιμοποιήθηκαν στην πραγματικότητα κατά τη διάρκεια των δύο προηγουμένων περιόδων εμπορίας (κατά μέγεθος και κατά επαρχία). // 3.2. // Αριθμός εκσυγχρονισμένων επιχειρήσεων - γεωγραφική περιοχή ή είδος εκσυγχρονισμού, επέκταση των δυνατοτήτων, αριθμός των ομάδων παραγωγών που είναι μέλη (και των ενώσεων), ποσό των επενδύσεων, χορηγηθείσα ενίσχυση.
// 3.3. // Αριθμός νέων επιχειρήσεων - γεωγραφική περιοχή, δυναμικό, αριθμός των ομάδων που είναι μέλη (και των ενώσεων), ποσό των επενδύσεων, χορηγηθείσα ενίσχυση. // 3.4. // Λοιπές επενδύσεις επιχορηγούμενες στο στάδιο του εκκοκκισμού. // 4. // Αριθμός των εγκαταστάσεων προξήρανσης και καθαρισμού του ακατέργαστου βάμβακος, - δυναμικό, τόπος εγκατάστασης, αριθμός των ομάδων παραγωγών που είναι μέλη (και των ενώσεων), ποσό των επενδύσεων, χορηγηθείσα ενίσχυση. // 5. // Αριθμός των εκσυγχρονισμένων εγκαταστάσεων αποθήκευσης, - δυναμικό, τόπος εγκατάστασης, αριθμός των ομάδων παραγωγών που είναι μέλη (και των ενώσεων), ποσό της επένδυσης, χορηγηθείσα ενίσχυση. // 6. // Οικονομικές επιπτώσεις από την εφαρμογή του κανονισμού (ΕΟΚ) αριθ. 389/82.
Άρθρο 3
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 7 Φεβρουαρίου 1989.

Labels: 18
17
6